 Dhinaca kale, madaxweyne Muuse Biixi Cabdi waxa uu bahda waxbarashada ugu bushaareeyey inay cid waliba ku qasban tahay inay qaadato siyaasadda waxbarashada ee qaranka u dejisan, isla-markaana xukuumadda uu hoggaamiyaa diyaarisay qorshe tilmaamaya hannaanka ay marayaan mashaariicda ay hayadaha caalamiga ahi dalka Somaliland ka fuliyaan, waxaana isaga oo arrimahaas ka hadlaya uu yidhi, Cidda Siyaasadiina iyo qorsheyaashiina ku socon weyda tacliin inooma waddee rabshad bay wadaan, annaguna waanu idinla qabanaynaa, idinkuna awooddiina isticmaala, imikana waxa aynu dhiganay qorshe Ajanabi kasta faraya inuu wasaaradda arrimaha dibadda soo maro, dabadeedna qorshaynta sii maro, taas oo wasaaraddii hawshaas ku shaqada lahayd u sii gudbin doonta, mana dhacaysao nin wax jeebka iskaga soo qaataa. 